b'\n_START_ARTICLE_\nChowking\n_START_SECTION_\nKasaysayan\n_START_PARAGRAPH_\nItinatag ang kompanya noong 1985\xc2\xa0ng magsimulang dumami ang makakanlurang kainan sa Pilipinas. Noong 1989, nagsimulang magdagdag ng mga kainan ang Chowking kahit na alam nilang mahina ang pagtanggap ng tao dito. Nang buksan nila sa mga pribadong mamumuhunan ang kompanya, ito ang naging paraan nila upang makarating sa mga lalawigan ang kanilang kainan._NEWLINE_Noong Enero 1, 2000, ito ay naging buong pag-aari na ng Jollibee Foods Corporation, ang pinakamalaking at pinakamaraming kainan sa buong Pilipinas. Ang pagbabago ng pag-aari ay nagdulot sa pagbago ng anyo at pagbabago ng disenyo (logo) ng kainan._NEWLINE_Upang masiguro ang patuloy na paglago, sinubok ng Chowking na magtayo ng kainan sa labas ng bansa. Noong 2008, mayroon ng 400 tindahan ang Chowking sa Pilipinas at sa ibang bansa gayang: Estados Unidos, Gitnang Silangan at Indonesya. Patuloy pa rin pinalalawak ng Chowking ang kanilang sangay sa buong Pilipinas. Upang mapanatili ang kasariwaan ng mga produkto, nagpakalat ng mga komisaryo ang Chowking sa Lungsod ng Muntinlupa at sa Sucat, Paranaque at mga maliliit na lugar sa Iloilo, Cebu, Cagayan De Oro, Davao at Pangasinan. Sa Dubay, pinasisislbihan ng komisaryo ang sampu nitong mga tindahan at pinapalawak pa sa ibang lubar.\n_START_SECTION_\nPagpapalawak\n_START_PARAGRAPH_\nNoong 2008, inihayag ng Chowking ang pagtatapos ng kanilang makabagong programa na nagkakahalag ng 270 milyong piso (5.65-milyon dolyar ng Estados Unidos), na makakatulog sa patuloy na paglago ng kompanya. Tinaguriang \xe2\x80\x9cProject DMSSM\xe2\x80\x9d (pagbigkas ay \xe2\x80\x9cdimsum\xe2\x80\x9d) na dadaloy sa pamamahagi at paggawa. Ang dalawang taong program na sinimulan noong 2006 ay patungkol sa pagpapalawak ng mga Gusaling Pansitan ng Chowking, tinaasan ang antas ng pagiging otomatiko at tinaasan ang antas ng pag-gawa ng produkto sa dalawa nitong komisaryo sa Muntinglupa.'